sa wakas, bagaman sugat na dinaramdam ng mestisa ang nangyaring pagkapagsalita sa kanya ng kanyang kapatid dahil kay tirso, at kahima'naidadaing niyang malimit ang kinirotkirot ng sugat na ito, huwag na hindi magbitiw ng kahi'anong payo ang makatang hantungan ng kanyang dilang paghanga, ay napipipi siya'nagsasawalang imik na lamang at sukat. bagkus kinikilala pa niyang nasa matuwid at mabuti ang pagunita ni tirsong masarap ang mamalaging mahabahaba pang panahon sa pagkadalaga. ang dalaga ay bulaklak na masamyo at sariwa na laging katalamitam ng layaw at kaligayahan. nguni'kapag nagasawa, na, ibigin ma'hindi ay pinapanawan na ng bango, kinukupasan ng kulay at nalalanta sa tingin ng balana. nasain mang manatili sa pagkakatampok sa alaala at pagpapahalaga ng kapisanan, ang kapisanan ay siya nang kusang lumilimot sa kanya'ang ngalan niya ay itinuturing na lamang na isang bituing untiunting nawawala sa masayang langit. at si elsa ay hindi pa kadaglidagling makatatalikod sa kasayahan.